次韻王民瞻贈覺梵二首  其一
作者：劉才邵
朝代：宋

paragraphs: 腹稿欲成聊假卧，寒松疏磬仍相左。
不容開府占清新，雲裏江梅萼初破。
奇芬還似暗香浮，全勝光風泛蘭些。
玉川昔訪長壽寺，石壁留題如此作。
珊瑚炫轉光奪目，含曦一讀忘饑餓。
便堪高躡詩将壇，紛紛誰可克參佐。
韋莊豈免贈巾幗，格嫩更遭脂粉涴。